ai 4 C. PLlNn HIST. NAT. LIB. XXXIV. 



raptum : item Catagusam , et Liberum patrem , et Ebrie- 

 tatem, nobilemque una Satyrum, quem Graeci Periboe- 

 ton cognominant. Signa etiam, quae ante Felicitatis 

 aedem fuere , Veneremque , quae cum ipsa aede iiK^endio 

 cremata est Claudii principatu , marmoreae illi suae per 

 terras inclytae parem. Item Stephusam , Spilumenen , 

 OEnophorum : Harmodium et Aristogitonem tyrannici- 

 das-, quos a Xerxe Persarum rege captos victa Perside 

 Atheniensibus remisit Magnus Alexander. Fecit et pube- 

 rem Apollinem subrepenti lacertae cominus sagitta insi- 

 diantem , quem Sauroctonon vocant. Spectantur et duo 

 signa ejus diverses adfectus exprimentia , flentis ma- 

 tronae, et meretricis gaudentis. Hanc putant Phrynen 

 fuisse , deprehenduntque in ea amorem artificis, et mer- 

 cedem in vultu meretricis. 



Habet et simulacrum benignitas ejus. Calamidis enim 

 quadrigae aurigam suum imposuit , ne melior in equorum 

 effigie defecisse in homine crederetur. Ipse Calamis et 

 alias quadrigas bigasque fecit , equis semper sine aemulo 

 expressis. Sed ne videatur in bominum effigie inferior , 

 Alcmena nullius est nobilior. 



Alcamenes Phidiae discipulus et marmorea fecit, et 

 aereum pentathlon, qui vocatur Encrinomenos. At Po- 

 lycleti discipulus Aristides quadrigas bigasque. Iphicra- 



